Neuvoston direktiivi 86/297/ETY, annettu 26 päivänä toukokuuta 1986, pyörillä varustettujen maatalous- ja metsätraktoreiden voimanottolaitteita ja niiden suojausta koskevan jäsenvaltioiden lainsäädännön lähentämisestä



Virallinen lehti nro L 186 , 08/07/1986 s. 0019 - 0025

Suomenk. erityispainos Alue 13 Nide 15 s. 0180

Ruotsink. erityispainos Alue 13 Nide 15 s. 0180



NEUVOSTON DIREKTIIVI, annettu 26 päivänä toukokuuta 1986, pyörillä varustettujen maatalous- ja metsätraktoreiden voimanottolaitteita ja niiden suojausta koskevan jäsenvaltioiden lainsäädännön lähentämisestä (86/297/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että tekniset vaatimukset, jotka pyörillä varustettujen maatalous- tai metsätraktoreiden on kansallisen lainsäädännön mukaisesti täytettävä, koskevat muun muassa voimanottoa ja sen suojausta, nämä vaatimukset ovat erilaisia eri jäsenvaltioissa; sen vuoksi on tarpeen, että kaikki jäsenvaltiot vahvistavat samat vaatimukset joko voimassa olevien säännöstensä lisäksi tai niiden sijasta, erityisesti jotta ETY-tyyppihyväksyntämenettelyä, josta säädetään pyörillä varustettujen maatalous- tai metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetussa neuvoston direktiivissä 74/150/ETY(4), sellaisena kuin se on viimeksi muutettuna Espanjan ja Portugalin liittymisasiakirjalla, voitaisiin soveltaa kaikkiin traktorityyppeihin, Euroopan yhteisöjen työturvallisuuden ja -terveyden toimintaohjelmaa koskevassa 29 päivänä kesäkuuta 1978 annetussa neuvoston päätöslauselmassa(5) säädetään tapaturmien ehkäisyn periaatteiden soveltamisesta laitteiden ja koneiden suunnittelussa ja rakentamisessa myös maatalouden alalla; voimanottolaitteita ja niiden suojausta koskevat säännökset ovat turvallisuuteen vaikuttavia tekijöitä, ja pyörillä varustettuja maatalous- tai metsätraktoreita koskevan kansallisen lainsäädännön lähentäminen edellyttää, että jäsenvaltioiden yhteisten vaatimusten mukaisesti suorittamat tarkastukset tunnustetaan vastavuoroisesti, ON ANTANUT TÄMÄN DIREKTIIVIN: 1 artikla 1. `Maatalous- tai metsätraktoreilla` tarkoitetaan pyörillä tai telaketjuilla varustettuja moottoriajoneuvoja, joissa on vähintään kaksi akselia, joiden tärkein ominaisuus on niiden vetävä voima, ja jotka on erityisesti suunniteltu hinaamaan, työntämään, kuljettamaan tai käyttämään tiettyjä työvälineitä, koneita tai perävaunuja, jotka on tarkoitettu käytettäviksi maataloudessa tai metsänhoidossa. Se voidaan varustaa kuljettamaan kuormaa ja matkustajia. 2. Tätä direktiiviä sovelletaan vain 1 kohdassa määriteltyihin ilmarenkailla varustettuihin traktoreihin, joissa on vähintään kaksi akselia ja jotka on suunniteltu niin, että niiden suurin nopeus on 6-30 km/h. 2 artikla Jäsenvaltio ei saa evätä traktorilta ETY-tyyppihyväksyntää, kansallista tyyppihyväksyntää tai rekisteröintiä taikka kieltää sen myyntiä, käyttöönottoa tai käyttöä voimanottoon ja sen suojaukseen liittyvistä syistä, jos ne ovat liitteessä I vahvistettujen vaatimusten mukaisia. 3 artikla Tämä direktiivi ei vaikuta jäsenvaltioiden oikeuteen päättää perustamissopimusta noudattaen vaatimuksista, joita ne pitävät tarpeellisina työntekijöiden suojelemisen varmistamiseksi heidän käyttäessään kyseisiä traktoreita, edellyttäen, ettei tämä merkitse voimanottolaitteen ja sen suojauksen muuttamista tavalla, jota ei ole eritelty tässä direktiivissä. 4 artikla Tarvittavat muutokset liitteen I ja liitteessä II esitetyn mallin ETY-tyyppihyväksyntätodistuksen liitteeksi mukauttamiseksi tekniikan kehitykseen annetaan direktiivin 74/150/ETY 13 artiklassa säädettyä menettelyä noudattaen. 5 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 18 kuukauden kuluessa sen antamisesta. Niiden on ilmoitettava tästä komissiolle viipymättä. Liitteessä I olevan 5.2 kohdan vaatimuksia sovelletaan kuitenkin vasta 1 päivästä lokakuuta 1995. 2. Jäsenvaltioiden on huolehdittava, että niiden tässä direktiivissä tarkoitetuista kysymyksistä antamat keskeiset kansalliset säännökset toimitetaan kirjallisina komissiolle. 6 artikla Tämä direktiivi on osoitettu kaikille jäsenvaltioille. Tehty Brysselissä 26 päivänä toukokuuta 1986. Neuvoston puolesta Puheenjohtaja G. BRAKS (1) EYVL N:o C 164, 23.6.1983, s. 5 (2) EYVL N:o C 307, 14.11.1983, s. 104 (3) EYVL N:o C 341, 19.12.1983, s. 2 (4) EYVL N:o L 84, 28.3.1974, s. 10 (5) EYVL N:o C 165, 11.7.1978, s. 3 LIITE I MÄÄRITELMÄ JA SOVELTAMISALA, ETY-TYYPPIHYVÄKSYNTÄHAKEMUS, ETY-TYYPPIHYVÄKSYNTÄ, VOIMANOTTOAKSELEIDEN TYYPIT JA VOIMANOTTOAKSELEIDEN SEKÄ NIIDEN SUOJAUKSEN SUUNNITTELUA JA SIJOITUSTA KOSKEVAT VAATIMUKSET 1 MÄÄRITELMÄ JA SOVELTAMISALA 1.1 `Voimanottoakselilla` (PTO) tarkoitetaan traktorin vetoakselin uloimmaista osaa, joka välittää liikkeen koneeseen. 1.2 Tämän direktiivin säännöksiä sovelletaan ainoastaan 1.1 kohdassa määriteltyihin voimanottoakseleihin, jotka sijaitsevat traktorin takaosassa. Jäljempänä 5.2 kohtaa sovelletaan kuitenkin vain traktoreihin, joiden pienin kiinteä tai säädettävä raideväli toisella vetoakselilla on vähintään 1 150 mm. 2 ETY-TYYPPIHYVÄKSYNTÄHAKEMUS 2.1 Traktorin valmistajan tai tämän edustajan on tehtävä tyyppihyväksyntähakemus traktorityypin voimanoton ja sen suojauksen osalta. 2.2 Hakemuksen mukana on oltava piirrokset kolmena kappaleena sopivassa mittakaavassa niistä traktorin osista, joita tämän direktiivin säännökset koskevat. 2.3 Hyväksyttävää traktorityyppiä edustava traktori tai se osa tai osat, joiden katsotaan olevan olennaisia tässä direktiivissä vahvistettujen testien suorittamisen kannalta, on luovutettava sille tarkastuslaitokselle, joka vastaa tyyppihyväksyntätestien suorittamisesta. 3 ETY-TYYPPIHYVÄKSYNTÄ 3.1 ETY-tyyppihyväksyntätodistukseen on liitettävä liitteessä II esitetyn mallin mukainen todistus jokaisesta annetusta tai evätystä hyväksynnästä. 4 VOIMANOTTOAKSELEIDEN TYYPIT 4.1 Voimanottoakseleiden ominaisuuksien on oltava jonkin taulukossa 1 esitetyn tyypin mukaisia: >TAULUKON PAIKKA> 4.2 Voimanottoakselin pyörimisnopeus on voitava säilyttää sopivalla tavalla. 4.3 Jos moottorin nopeuden ja voimanottoakselin pyörimisnopeuden välityssuhde on muutettavissa, niin suhteen muutos on oltava havaittavissa. Lisäksi suunnittelussa on otettava huomioon, ettei suhde voi muuttua epähuomiossa varsinkaan suurempaan pyörimisnopeuteen. Tämän turvalaitteen on oltava toiminnassa aina kun voimanottoakseli on käytössä. 4.4 On huolehdittava, että valittu voimanottoakselin pyörimisnopeus on selvästi osoitettu. 5 SUUNNITTELUA JA SIJOITUSTA KOSKEVAT VAATIMUKSET 5.1 Takana olevan voimanottoakselin pyörimissuunta Myötäpäivään, kun voimanottoakselia katsotaan traktorin kulkusuunnassa. 5.2 Voimanottoakselin ympärillä oleva vapaa tila Voimanottoakselin ympärillä olevan vapaan tilan on oltava kuvan 1 piirrosten ja taulukon 2 mittojen mukainen. >VIITTAUS FILMIIN> Kuva 1 Voimanottoakselin ympärillä oleva vapaa tila >TAULUKON PAIKKA> 5.3 Voimanottoakseleiden suojaus 5.3.1 Suojaus 5.3.1.1 Voimanottoakseli on suojattava traktoriin kiinnitetyllä suojuksella, joka peittää vähintään voimanottoakselin yläosan ja kaksi sivua, jäljempänä kuvassa 2 esitetyllä tavalla, tai muulla yhtä hyvin suojaavalla tavalla, kuten sijoittamalla voimanottoakseli traktorin rungon suojaan tai erillisen osan (vetokoukun kiinnitys, kytkentälaitteen peite jne.) muodostamaan suojaan. 5.3.1.2 Suojuksen mitat voimanottoakselin tyypin mukaan esitetään jäljempänä kuvassa 3. 5.3.1.3 Traktorin mukana on toimitettava myös ei-pyörivä voimanottoakselin täysin peittävä suojaus, joka suojaa voimanottoakselia silloin kun se ei ole käytössä. 5.3.2 Suojusten ominaisuudet 5.3.2.1 Suojus on suunniteltava sellaiseksi, että se ei vaikeuta (tai että se helpottaa) traktorin käyttöä ja huoltoa. Huolto on voitava suorittaa ottamatta suojusta pois. 5.3.2.2 Käytettyjen materiaalien on oltava säänkestäviä, niiden mekaanisten ominaisuuksien on pysyttävä samoina kylmässä, ja niiden on oltava riittävän lujia. 5.3.2.3 Suojuksessa ei saa olla ulokkeita tai teräviä reunoja; siinä ei saa olla aukkoja, joiden halkaisija on suurempi kuin 8 mm, tai neliön tai suorakulmion muotoisia aukkoja, joiden sivu on suurempi kuin 8 mm, muita kuin mikä tarvitaan kiinnittämään suojaus nivelakseliin, ja sen on pystyttävä kannattamaan 120 daN:n paino, ellei sitä ole suunniteltu siten, ettei sitä voida käyttää askelmana. >VIITTAUS FILMIIN> Kuva 2 Tyyppien 1, 2 ja 3 voimanottoakseleiden suojus >TAULUKON PAIKKA> LIITE II MALLI Viranomaisen nimi LIITE TRAKTORITYYPIN ETY-TYYPPIHYVÄKSYNTÄTODISTUKSEN LIITE VOIMANOTON JA SEN SUOJAUKSEN OSALTA (Pyörillä varustettujen maatalous- tai metsätraktoreiden tyyppihyväksyntää koskevan jäsenvaltioiden lainsäädännön lähentämisestä maaliskuussa 1974 annetun neuvoston direktiivin 74/150/ETY 4 artiklan 2 kohta ja 10 artikla) ETY-tyyppihyväksyntänumero: ........................................ 1. Traktorin tavaramerkki tai kaupallinen merkki: . 2. Traktorityyppi: . 3. Valmistajan nimi ja osoite: . . 4. Valmistajan edustajan (jos sellainen on) nimi ja osoite: . 5. Lyhyt kuvaus voimanottoakselityypistä ja sen suojauksesta: . 6. Päivä, jona traktori on luovutettu tyyppihyväksyttäväksi: . 7. Tyyppihyväksyntätesteistä vastaava tarkastuslaitos: . 8. Tarkastuslaitoksen antaman selosteen päiväys: . 9. Tarkastuslaitoksen antaman selosteen numero: . 10. ETY-tyyppihyväksyntä voimanoton ja sen suojauksen suhteen on annettu/evätty(1). 11. Tähän ilmoitukseen on liitetty seuraavat piirrokset, joissa on edellä mainittu tyyppihyväksyntänumero: Piirrokset niistä traktorin osista, joiden katsotaan olevan tärkeitä pyörillä varustettujen maatalous- tai metsätraktoreiden voimanottoakseleita ja niiden suojausta koskevan jäsenvaltioiden lainsäädännön lähentämisestä 26 päivänä toukokuuta 1986 annetun neuvoston direktiivin 86/297/ETY tarkoitusten kannalta. Nämä piirrokset toimitetaan jäsenvaltioiden toimivaltaisille viranomaisille niiden nimenomaisesta pyynnöstä. 12. Mahdollisia huomautuksia: . . . . . 13. Paikka: . 14. Aika: . 15. Allekirjoitus: . (1) Tarpeeton viivataan yli.